
VIRTUTEA CURĂŢIEI Şl A CASTITĂŢII - 
BIRUITOARE A PATIMII DESFRÂNĂRII 



Textul broşurii este extras din „Sfanţul Ioan 
Casian. Viaţa şi învăţătura lui" - antologie 
tematică alcătuită si explicată de Diac. Mihai 
Iordăchescu, Editura Trinitas, Iaşi, 2003. 



Sfântul Ioan Casian a manifestat o preo- 
cupare deosebită faţă de virtutea castităţii şi a 



curăţiei, sau a „neprihanei cum o numeşte el. 
Acest lucru demonstrează interesul unui mare 
teolog şi ascet pentru vindecarea uneia dintre 
cele mai grele şi mai răspândite patimi - desfrâ- 
narea. De aceea, scrierile sale pe această temă 
(„Despre duhul desfrănării\ „Despre nepri- 

hană şi despre amăgirile de noapte ) sunt de 
cea mai mare actualitate în zilele noastre, când 
patima desfrânării este cel mai răspândit şi mai 
practicat viciu în lumea contemporană, atin- 
gând cote de neînchipuit atât în ceea ce priveşte 
numărul celor cuprinşi de el, cât şi în ceea ce 
priveşte consecinţele săvârşirii acestei patimi în 
plan spiritual, fizic, social, moral etc. 

Sfântul Ioan Casian, observând cu discer- 
nământ duhovnicesc modul cum acţionează şi 
se manifestă acest „duh al desfrânării", ne o- 
feră ca antidot virtutea castităţii şi a curăţiei şi 
ne înfăţişează modalităţile prin care o putem 

dobândi. 

La Sfântul Ioan Casian castitatea are două 
înţelesuri: cel fizic, adică păstrarea fecioriei 
trupului până la căsătorie pentru cei din lume şi 
pentru întreaga viaţă pentru monahi; precum şi 
cel spiritual, adică atingerea unei stări de de- 
săvârşire sufletească şi trupească în care omul 
s-a izbăvit de această patimă, nemaifiind tul- 
burat de lucrările ei. 

Curăţia este o stare a inimii la care se a- 
junge prin înfrânarea poftelor trupeşti şi prin 
refuzarea ispitelor ce vin prin gânduri şi do- 
rinţe. Curăţia inimii este o paradigmă a desă- 
vârşirii, ca şi castitatea, însă aceasta din urmă 
înseamnă o linişte neînfruntată, fiind o anti- 
cipare a vieţii veşnice. Castitatea şi curăţia sunt 
expresii ale iubirii faţă de Dumnezeu şi faţă de 



ru 

expresie a dorului după „patria cerească , în 

care umanitatea va fi liberă de constrângerile 
trupului muritor. Pentru mireni, castitatea şi 
curăţia inimii sunt virtuţi sociale, întrucât prin 
lucrarea şi sporirea lor creşte şi posibilitatea 
unor relaţii umane de dragoste adevărată, 
întemeiate pe această iubire jertfitoare a casti- 
tăţii şi nu pe dorinţele egoiste trupeşti. Astfel, 
în vederea căsătoriei aceste virtuţi sunt hotărâ- 
toare pentru fericirea căminului conjugal, 
pentru împlinirea celor doi în viaţa aceasta, dar 
mai ales pentru dobândirea celei viitoare, a 
fericirii veşnice în împărăţia lui Dumnezeu. 

Având ca temelie virtutea înfrânării, creş- 
tinii păşesc pe următoarea treaptă a urcuşului 
spre desăvârşire - lupta împotriva desfrânării şi 
dobândirea virtuţii castităţii. Patima desfrâului 
îl asaltează pe om din tinereţe şi nu se stinge 
decât atunci când vor fi înfrânate celelalte vicii. 
De aceea, lupta împotriva desfrânării se dă pe 
două fronturi, adică în trup şi în suflet. In acest 
sens, Sfântul Ioan Casian insistă asupra fap- 
tului că pe lângă abstinenţa trupească de la să- 
vârşirea acestui păcat, în vederea biruirii lui 
avem nevoie şi de pocăinţă, de rugăciune 

stăruitoare, de cercetarea Scripturii, de lecturi 
duhovniceşti şi de realizarea unor munci fizice. 
Toate aceste eforturi spirituale au scopul de a 
nu lăsa mintea să cutreiere, adică să fie robită 
de gânduri multe şi felurite, astfel încât nu 
cumva, din gând în gând, să ajungă la cugetele 
cele necurate ale poftelor trupeşti. 

Insă temelia tuturor acestor eforturi ascetice 
trebuie să fie „adevărata smerenie", pe care se 
înalţă „edificiul virtuţilor". Punctul de pornire 
în lupta împotriva patimilor şi pentru câştigarea 
virtuţilor este smerenia. Numai cel care se sme- 
reşte pe sine şi se considera nevrednic şi păcătos 
înaintea lui Dumnezeu poate dobândi celelalte 
virtuţi, poate scăpa de asuprirea patimilor şi se 
poate mântui, primind mântuirea ca un dar al lui 
Dumnezeu şi ca o încununare a nevoinţei sale. 

Sfântul Ioan insistă foarte mult pe ideea că 
pentru vindecarea de această patimă avem 
nevoie, pe lângă castitatea trupească, de casti- 
tatea sufletească sau curăţia inimii. De fapt, 
aceasta este ideea centrală a scrierilor sale 
despre virtuţi şi patimi. în fiecare capitol el ac- 
centuează faptul că pentru dobândirea virtuţilor 



6 



şi biruirea patimilor este esenţială curăţia inimii 
şi săvârşirea virtuţii nu numai cu fapta, ci şi cu 
inima. Inima este centrul spiritual al vieţii 
noastre şi de aici izvorăsc hotărârile tuturor ac- 
tivităţilor noastre bune sau rele. De aceea, 
pentru săvârşirea virtuţilor şi câştigarea mân- 
tuirii inima trebuie curăţită de păcat. Dacă nu 
ne înfrânăm şi cu sufletul şi dacă nu ne străduim 
să dobândim curăţia inimii, nu vom putea ni- 
ciodată să dobândim virtuţile. Omul este ase- 
mănat acum de Sfântul Ioan cu un pahar. Dacă 
acesta nu este curăţat pe dinăuntru, degeaba ne 
ostenim să-1 spălăm pe dinafară, că nu va fi 
niciodată curat. Aşa şi creştinul: degeaba se stră- 
duie să-şi înfrâneze trupul, căci nu va fi nicio- 
dată curat şi neprihănit, dacă nu-şi va curaţi şi 
sufletul, adică dacă nu va dobândi castitatea şi 
curăţia inimii. 

In acest sens, Sfântul Ioan Casian arată că 
există o mare diferenţă între castitate şi absti- 
nentă. Virtutea castităţii nu înseamnă doar ab- 
stinenţă trupească, ci şi curăţie sau neprihănire 
sufletească. De aceea, Sfântul Ioan atribuie vir- 
tutea castităţii celor curaţi sufleteşte sau trupeşte. 

De asemenea, el consideră că au câştigat-o şi 
cei care au căzut cândva în păcatul desfrânării, 
dar care apoi s-au îndreptat prin multă stră- 
danie, prin pocăinţă deplină, prin lacrimi, prin 
rugăciune, prin nerepetarea şi ura faţă de păcat, 
ajungând astfel la o stare de neprihănire. Cu 
adevărat această stare este „asemănătoare ne- 



prihănirii , căci nu este totuna a fi cast cu a-ţi 
pierde fecioria, însă, datorită curăţiei minţii şi 
trupului la care au ajuns în urma nevoinţei şi a 
pocăinţei, sunt consideraţi asemeni celor de- 
săvârşiţi. De asemenea, în rândul celor virtuoşi 
sunt şi cei căsătoriţi care duc o viaţă curată, 

„păzesc patul neîntinat" (cum arată una 



care îsi 



din rugăciunile din slujba Tainei Cununiei) şi 
care nu mai simt „ghimpii cărnii", adică porni- 
rile trupului, decât ca pe o mişcare naturală, ca 
pe o împlinire a poruncii dumnezeieşti: „Creş- 



teţi şi vă înmulţiţi şi umpleţi pământul (Facere 
1 , 28), iar nu ca pe un asalt sau o ispitire a poftei 

trupului. 

Pentru dobândirea curăţiei inimii creştinul 

trebuie să lupte împotriva ispitelor care-i vin 

prin gânduri. Astfel, smulgând şi alungând aceste 

gânduri „ticăloase din inima noastră, in locul lor 
trebuie introduse altele mântuitoare. Nevoindu-ne 
spre a ne deprinde mintea cu cele duhovniceşti 
pentru a ne izbăvi de gândurile cele vătămătoare 
şi primind de la Hristos harul şi puterea de a nu 
mai săvârşi păcatul, putem atinge desăvârşita 
sfinţenie a castităţii trupeşti şi sufleteşti. 

Dobândirea virtuţii castităţii nu este posibilă 
doar prin eforturile noastre, ci numai cu ajutorul 



harului 



dăruieşte biruinţa asupra patimii văzând dorinţa 
şi eforturile noastre de a scăpa din robia ei. Con- 
ştientizarea acestei conlucrări a voinţei omului 



adică a faptului că 



efortul 



zeu, este o expresie a recunoaşterii neputinţei 
omeneşti şi a smereniei profunde. Astfel, sme- 
renia este un semn vestitor al apropierii sufle- 
tului de virtutea curăţiei, dar, în acelaşi timp, şi 
temelia luptei împotriva oricărui viciu. 

O altă idee esenţială a concepţiei Sfântului 
Ioan Casian despre castitate este aceea că a- 
ceastă virtute este sfinţitoare, căci prin ea se 
dobândeşte sfinţirea. Cei curaţi cu trupul şi cu 

sufletul sunt asemeni îngerilor, căci, deşi trăiesc 
în trup, nu-i mai simt ghimpii. Această virtute 
îi face pe oameni „egali în vieţuire cu îngerii 
Castitatea este „cinstea şi sfinţirea vasului 
adică a trupului. Prin ea dobândim „cea mai 
desăvârşită fericire", sălăşluirea Sfântului Duh 
în inima noastră. 



»* 



o> 



pe 



• [• 



patima desfrânării 
uri: în trup şi în su 



„A doua luptă, după predania bătrânilor, este 
împotriva duhului desfrânării... Războiul acesta 
începe să asalteze neamul oamenilor chiar din 
primul moment al tinereţii şi nu se stinge decât 
numai după ce vor fi înfrânate mai întâi cele- 
lalte vicii. Asaltul este dat pe două fronturi... 
De aceea trebuie să i se ţină piept la fel, pe două 
fronturi, fiindcă, aşa cum îşi trage forţele din 
boala trupului şi a sufletului, tot aşa nu se poate 
obţine biruinţa decât la cei ce se luptă pe a- 
mândouă fronturile. 

Pentru a dobândi şi a rămâne stăpân pe o 
desăvârşită neprihănire a trupului, nu-i de ajuns 



numai postul în sine de nu-i va fi luat-o înainte 
căinţa inimii, o stăruitoare rugă împotriva du- 
hului celui mai necurat şi o continuă cugetare 
adâncită asupra Scripturilor. La acestea trebuie 
adăugate ştiinţa spirituală şi chiar osteneala şi 
lucrarea mâinilor, care opresc şi recheamă min- 
tea din cutreierul ei nestatornic. Mai înainte de 
toate, trebuie să punem temelie adevăratei sme- 
renii, fără de care nu se va putea dobândi 
niciodată triumful împotriva vreunui viciu". 
(„Aşezămintele... ", cap. l,p. 187-188) 

II.2. Virtutea castităţii 

Virtutea castităţii trupeşti trebuie să se 
sprijine pe virtutea castităţii (cu raţiei) sufleteşti 

„Lecuirea acestui viciu depinde mai ales de 
desăvârşirea inimii din care arată cuvântul 
Domnului că izvorăşte şi veninul acestei boli: 
«Din inimă ies: gânduri, ucideri, adultere, des- 
frănări, furtişaguri, mărturisiri mincinoase» 
(Matei 15,19) şi celelalte. Deci, în primul rând, 
trebuie curăţită aceasta, de unde, precum se ştie, 
iese izvorul vieţii şi al morţii, după cuvântul lui 

Solomon: «Păzeşte-ţi inima mai mult decât 
orice, căci din ea ţâşneşte viaţa» (Pilde 4, 23). 
Carnea, fireşte, îndeplineşte hotărârea şi po- 
runca inimii. De aceea, trebuie să ne supunem 
cu cea mai mare sârguinţă cumpătării, la care 
ne obligă posturile, ca nu cumva carnea, stâr- 
nită de belşugul mâncărilor, împotrivindu-se po- 
veţelor sănătoase ale sufletului să respingă cu 
semeţie călăuza duhului. Dar dacă toată silinţa 
ne-o dăm numai să chinuim trupul fără să pu- 
nem deopotrivă şi sufletul la post de celelalte 
vicii, dacă nu-1 ocupăm cu gânduri dumne- 
zeieşti şi cu râvnile duhului, niciodată n-o să ne 
putem ridica pe culmea înaltă a adevăratei 
nevinovăţii, dacă ceea ce este mai nobil în noi 
ajunge să pângărească curăţenia trupului nostru. 
Se cuvine deci să curăţăm, după cuvântul 

Domnului, «mai întâi partea dinăuntru apa- 
harului şi a blidului, ca să fie curată şi cea din 
afară»" (Matei 23, 26). (Ibidem, cap. 2, p. 188) 

„Nu va scăpa de arşiţa cărnii decât cel ce şi-a 
înfrânat mai întâi pornirile sufletului". („ Con- 
vorbiri duhovniceşti - A doua convorbire cu 
Părintele Cheremon: Despre neprihană ", cap. VI) 





Diferenţa dintre abstinenţă şi virtutea 
castităţii 

„Una este a fi abstinent şi alta este a fi cast, 
şi, ca să spun aşa, să treacă la starea de curăţie 
sau neprihănire, care se numeşte virtute, care 
nu este atribuită decât numai acelora care rămân 
în starea de feciorie cu trupul şi cu mintea... In 
rândul acestora vor fi socotiţi, pe bună dr~~ 
şi aceia care, după ce au încercat întinarea, au 
ajuns, printr-o lungă strădanie şi râvnă la o stare 
asemănătoare de neprihănire, încât, datorită 
curăţiei minţii şi trupului, nu mai simt ghimpii 
cărnii decât ca o mişcare a naturii şi nu ca un 
asalt al poftei ticăloase". („Aşezămintele... ", 
cartea a Vi-a, p. 1 89) 

„Castitatea nu constă în constrângere, cum 
credeţi, ci în plăcerea şi dragostea pentru puritate. 
Nu se numeşte castitate, ci înfrânare faptul de a 
rezista poftelor... Ceea ce se înăbuşă cu sforţare 
oferă un răgaz temporar, dar nu o linişte fără 
sfârşit. Ceea ce a fost însă biruit printr-o adâncă 
virtute aduce învingătorului tăria neîntreruptă a 
păcii. De aceea, cât timp suntem încă zguduiţi de 
pornirile trupului vom şti că n-am ajuns încă pe 

hărţi 



înarmaţi 



De aceea, liniştea deplină şi continuă este 
ceea ce deosebeşte adevărata castitate de înce- 
puturile ostenitoare ale înfrânării. Aceasta este 



:ând 



trupeşti, < 
păstrează 



tinsă şi nu poate fi altceva decât sfinţenie. Iar 
aceasta se va înfăptui când trupul, încetând a 
pofti împotriva sufletului, va împrumuta dorin- 
ţele şi virtuţile acestuia şi vor începe să se înto- 
vărăşească într-o foarte puternică pace... 

... Dacă va merita cineva să dobândească 
acest loc al păcii prin nimicirea patimilor tru- 
peşti, înaintând de pe această treaptă va ajunge 
la Sionul duhovnicesc, adică la contemplarea 
lui Dumnezeu, devenind şi locuinţă a lui Dum- 
nezeu. Domnul nu Se găseşte în luptele înfrâ- 
nării, ci în supravegherea neîncetată a virtuţilor. 
Acolo El nu potoleşte, nu opreşte, ci frânge 
pentru totdeauna puterile arcurilor, din care 
mai înainte erau aruncate împotriva noastră 
săgeţile aprinse ale poftelor. 

Vedeţi, aşadar, că locul Domnului nu este în 
lupta pentru înfrânare, ci în pacea castităţii, iar 
locuinţa Lui este în paza şi în contemplarea vir- 
tuţilor". („ Convorbiri duhovniceşti... ", cap. X-XI) 



Despre castitatea sau curăţia inimii 

„Mai întâi trebuie curăţite cu toată grija cele 
ascunse ale inimii noastre. într-adevăr, cele ce 

ceilalţi 1 doresc să le dobândească în curăţia tru- 
pului, noi suntem datori să le avem în stăpâ- 
nire în părţile ascunse ale conştiinţei. Aici, tro- 
nând necontenit, Arbitrul şi Judecătorul nostru 2 
se uită la alergarea şi lupta noastră, încât cele de 
care ne temem să le îngăduim în văzul altora, 
nici chiar în vreun gând fugar să nu admitem să 
ia fiinţă înlăuntrul nostru şi să nu ne pângărim 

* 

prin vreun acord tacit cu cele de care ne-am ru- 
şina să fie cunoscute de oameni. Chiar de s-ar 
putea să nu ajungă la conştiinţa oamenilor 
asemenea lucruri, totuşi nu vor putea scăpa cu- 



i ; 



1 Sfântul Ion Casian se referă aici la filosofii antici, 
care îşi păzeau doar trupul în curăţie, nu şi sufletul. 

2 Conştiinţa este glasul lui Dumnezeu în om. 



noaşterii sfinţilor îngeri şi însuşi Atotputerni- 
cului Dumnezeu" 3 . („Aşezămintele... ", cartea 
VI, cap. 9, p. 191) 

„Cea dintâi grijă pentru păstrarea curăţiei 
inimii va fi aceasta: ori de câte ori ni se va fi fu- 
rişat în gând amintirea trupului poftit, prin aţâ- 
ţarea vicleană a iscusinţei diavoleşti, să ne grăbim 
s-o alungăm cât mai iute dinlăuntrul nostru... 
Trebuie necontenit să ne amintim de acea povaţă: 
«Păzeşte inima ta mai mult decât orice» şi, 
potrivit principalei porunci a lui Dumnezeu, să 
observăm cu băgare de seamă capul vătămător 
al şarpelui (Facere 3, 15), adică începutul tutu- 
ror gândurilor rele, cu ajutorul cărora încearcă 
diavolul să se strecoare în sufletul nostru. Să nu 
îngăduim să pătrundă prin nesinchisire în inima 
noastră tot corpul acestui şarpe, adică încuvi- 
inţarea ademenirii, care, fără îndoială, de va fi 
intrat, va ucide prin otrava muşcăturii lui min- 
tea robită... 



3 Deşi ne ferim să facem cunoscuta patima noastră 
oamenilor, Dumnezeu o ştie, ba chiar ea va fi dată pe 
faţă la Judecata universală, atunci când se vor deschide 
„cărţile conştiinţei". 



Cât timp «cel tare», adică duhul nostru 
«înarmat păzeşte casa sa», întărindu-şi cele di- 
năuntru ale inimii sale prin frica de Dumnezeu, 
«avuţiile lui sunt în pace» (Luca 12, 21), adică 
roadele strădaniilor lui şi virtuţile dobândite de 
mult timp". (Ibidem, cap. 13, p. 192-193) 

„Dacă voim să smulgem din inimile noastre 
poftele trupeşti, trebuie să plantăm în locul lor 
imediat plăcerile duhovniceşti, pentru ca su- 
fletul nostru prins în acestea să aibă permanent 
unde să zăbovească, respingând mrejele bucu- 
riilor prezente şi vremelnice. 

Când mintea noastră, prin exerciţii zilnice, 
ajunge în această stare, atunci cu ajutorul 
experienţei, va lua cunoştinţă de conţinutul ace- 
lui verset pe care toţi îl cântăm, dar puţini îl 



fiindcă 



fi 



clatin». Numai acela va înţelege în chip mulţu- 
mitor acest verset, care-şi dă seama că, ajun- 
gând la această curăţie trupească şi sufletească 
de care vorbim, este ţinut de Domnul în fiecare 
moment ca să nu cadă iarăşi, că adică este 
întărit neîncetat de lucrarea Lui sfântă". („ Con- 
vorbiri... ", cap. V) 

„Dumnezeu, Creatorul şi Ziditorul neamu- 
lui omenesc, cunoscând mai înainte de toţi na- 
tura creaturii Sale şi mijlocul de a o îndrepta, i-a 
adus tămăduire tocmai acelei părţi, de unde ştia 
că izvorăsc cauzele îmbolnăvirilor, căci zise: 
«Oricine se uită la o femeie, poftind-o, a şi să- 
vârşit adulter cu ea în inima lui» (Matei 5, 28). 
Cunoscând zburdălnicia ochilor, vina n-o dă pe 
seama lor, cât pe acest simţ lăuntric, care se 
foloseşte nesănătos de slujba văzului acestora. 
Căci bolnavă de rana făcută de săgeata poftei 
desfrânate este inima, care vede pentru a se în- 
văpăia de dorinţe. Darul văzului, dăruit cu rost 
de Ziditor, ea îl întoarce din cauza viciului spre 
ticăloase slujiri şi la orice prilej aduce la lumină 
boala ascunsă a poftei desfrânate. De aceea a- 
dresează inimii, din vina căreia iese la iveală 
prin văz cea mai rea boală, această poruncă 
mântuitoare: căci nu se zice: «Păzeşte mai mult 
decât orice ochii tăi», care, fireşte, ar fi trebuit 
să fie păziţi în mod deosebit dacă din ei ar fi 
izvorât pofta noastră - ochii, negreşit, nu fac 
altceva decât să ofere sufletului slujirea lor - 
dar zice: «Păzeşte inima ta mai mult decât 



18 



orice» (Pilde 4, 23). I se impune tămăduire mai 
degrabă ei, care poate abuza pretutindeni de 
slujirea ochilor". („Aşezămintele... ", cartea a 
VI-a,cap. 12, p. 192) 



Biruinţa asupra patimii şi dobândirea vir- 
tuţii castităţii vine numai de la Dumnezeu 

„Să ne silim cu toată încordarea minţii să 
biruim acest duh fără a ne baza pe puterile 
noastre - căci strădania omenească nu este în 
stare să o facă - ci cu ajutorul lui Dumnezeu... 
biruinţa n-o va putea dobândi sufletul prin pro- 
pria lui osteneală, râvnă, fără a fi sprijinit de aju- 
torul şi apărarea lui Dumnezeu". (Ibidem, cap. 5, 
p. 189-190) 

„Un semn sigur al apropierii de puritate este 
acela ca să nu se aştepte cineva de la început că o 
dobândeşte numai prin propria sa muncă. Dacă 
fiecare înţelege adevărul acestui verset: «De 
n-ar zidi Domnul casa, în zadar s-ar osteni cei 
ce o zidesc», urmează ca el să nu se mândrească 
cu meritele curăţiei sale, înţelegând că ea nu se 

dobândeşte prin sârguinţa sa, ci prin milostivirea 
Domnului... 

De aceea, victoria personală a fiecăruia din 
noi, care luptăm cu toate puterile împotriva du- 
hului desfrânării, este să nu sperăm leacuri prin 
îngrijirea noastră. Această credinţă, care pare 
uşoară şi netedă pentru toţi, se dobândeşte tot 
atât de greu de către începători, ca şi de către cei 
ce urmăresc desăvârşirea castităţii. Căci de cum 
le-a surâs o părticică din puritate, strecurându-se 
în adâncul conştiinţei lor o oarecare mândrie, se 
măgulesc singuri, crezând că au dobândit-o prin 
osteneala sârguinţei lor. De aceea este de 
trebuinţă ca, părăsiţi puţin de acel ajutor de Sus, 
să fie chinuiţi câtva timp de acele patimi pe care 
le stinsese puterea dumnezeiască, până ce vor 
cunoaşte, învăţaţi de experienţă, că nu pot 
dobândi virtutea curăţiei numai prin puterile şi 
priceperile lor". („Convorbiri... ", cap. XV-XVI) 

„Şi dacă în progresul tuturor virtuţilor şi în 
răpunerea tuturor viciilor numai bunăvoinţa 
Domnului aduce izbândă, mai ales aici se 
vădeşte cel mai limpede binefacerea personală 
a lui Dumnezeu şi darul Lui special făcut ace- 
lora care s-au învrednicit s-o obţină". („Aşe- 
zămintele... ", cartea a Vi-a, cap. 6, p. 190) 

„Este cu neputinţă ca omul să se îndrepte în 
zbor cu propriile lui aripi, ca să zic aşa, către un 
dar atât de înalt şi ceresc, dacă bunăvoinţa 
Domnului nu-1 va smulge din tina pământului 



harul 



«,••» 



11.3. Virtutea castităţii este sfinţitoare 



„Negreşit aceasta înseamnă oarecum o 
înstrăinare de carne, rămânând totuşi în trup. Să 
trăieşti în trup şi să nu simţi ghimpii cărnii, asta 
este mai presus de fire... Nici o altă virtute, ne- 
îndoielnic, nu-i face pe oameni egali prin vie- 
ţuire cu îngerii mai bine decât vrednicia şi harul 
castităţii. Prin ea, au încă trăitori fiind pe pă- 
mânt, după cuvântul Apostolului, «cetăţenie în 
ceruri» (Filipeni 3, 20) ei posedă deja de aici, 
în slăbiciunea trupului aflându-se, ceea ce li se 
promite sfinţilor că vor avea în viitor, după lepă- 
darea cărnii stricăcioase". (Ibidem, cap. 6, p. 190) 



feriţi de des fi 



*fi 



fi 



Starea de curăţie, de desăvârşire în virtutea castităţii. 

său în sfinţenie şi în cinste, nu în patima poftei 
cum fac neamurile, care nu cunosc pe Dumnezeu» 
(I Tesaloniceni 4, 3-5). Tu vezi ce laude aduce 
acestei virtuţi, când o numeşte cinstea şi sfin- 
ţirea vasului, adică a trupului nostru. Dimpo- 
trivă, cine este în patima poftei, rămâne în 
ruşine şi necurăţie şi trăieşte străin de sfinţenie. 
Puţin apoi intervine şi a treia oară, când din nou 
o numeşte pe această virtute sfinţenie: «Căci 
Dumnezeu nu ne-a chemat la necurăţie, ci la 
sfinţenie» (I Tesaloniceni 4, 7). în cuvinte sim- 
ple şi curate, observi la ce laude şi la cât de mare 
cinstire înalţă această castitate, mai întâi atri- 
buind acestei virtuţi sfinţirea în sens propriu, 
apoi afirmând că vasul trupului nostru trebuie 
spălat de necurăţie, în al treilea rând, că, alun- 
gând ruşinea şi ocara, va rămâne în cinste şi 
sfinţenie; în sfârşit ceea ce este cea mai înaltă 
răsplată şi cea mai desăvârşită fericire, ca urmare 
a acestei sfinţiri: Sfântul Duh va sălăşlui în inima 
noastră". (Ibidem, cap. 15, p. 193-194) 

Curăţia este o stare a 

Inimii la care se ajunge 

prin înfrănarea poftelor 

trupeşti si prin refuzarea ispitelor 

^W ce vin prin gânduri si dorinţe. 

y Castitatea şi curăţia sunt expresii ale 

iubirii fata de Dumnezeu si fată de 

semeni, Astfel , pentru monahi 

castitatea este o expresie a dorului 

după „patria cerească'', în care 

umanitatea va fi liberă de 

constrângerile trupului muritor. Pentru 

mireni, castitatea şi curăţia inimii sunt 

virtuţi sociale, întrucât prin lucrarea şi 

sporirea lor creste si posibilitatea unor 

relaţii umane de dragoste adevărată, 

întemeiate pe această iubire jertfitoare 

a castităţii şi nu pe dorinţele egoiste 

trupeşti. Astfel, în vederea căsătoriei 

aceste virtuţi sunt hotărâtoare pentru 

fericirea căminului conjugal, pentru 

împlinirea celor doi în viaţa aceasta, 

dar mai ales pentru dobândirea celei 

viitoare, a fericirii veşnice în împărăţia 

lui Dumnezeu. 





trinitas 



